Падчас гістарычных падзей у Пінску неаднаразова змянялася ўлада — войскі германскага кайзера, легіянеры Пілсудскага, бальшавікі, пятлюраўцы. Усё прыходзілі са сваёй поштай, хто з грамадзянскай, хто з ваенна-палявой. У маёй калекцыі філатэлістычных матэрыялаў ёсць некалькі паштовак з выглядамі Пінска, адпраўленых нямецкімі салдатамі ў Германію ў перыяд акупацыі горада з верасня 1915 па студзень 1919 г. На гэтых паштовых адпраўленнях пастаўлены штэмпелі нямецкіх палявых пошт вайсковых частак, дыслакаваных у Пінску.